El cicle d'exposicions Novembre Negre presentarà el llibre ‘Raymond Chandler in Hollywood’ d'Al Clark
07 de novembre 2018

![](/media/lxpb5lnj/87_c_raymond-chandler_01.jpg)  
  

Novembre Negre dedica una exposició a la relació entre el mestre de la literatura negra, Raymond Chandler, i el cinema. A través de les claus que proporciona el llibre _Raymond Chandler in Hollywood_, d'Al Clark, i mai publicat a Espanya, ens endinsem en les sorts i infortunis de les adaptacions cinematogràfiques de les novel·les de Chandler, moltes de les quals amb guions signats per ell mateix. Així, esta mostra es podrà contemplar des d'este dimecres, 7 de novembre, fins al pròxim 30 de novembre, en el Casal Jove del Port de Sagunt, horari de 9 a 21 hores.

  

_El somni etern, La dàlia blava, El llarc adèu o adèu, nena_, són alguns dels grans clàssics que es van estrenar en la pantalla gran d'este mestre de la novel·la policíaca.

  

D'esta forma, coneixerem els llocs que van deixar empremta en R. Chandler, els hotels on va residir i la casa de La Jolla on va escapar finalment de la tirania dels grans estudis i de la ciutat de Los Angeles, escenari de molts dels seus grans títols.

  

Raymond Chandler va ser un escriptor de novel·la policíaca nord-americana. Considerat una de les grans plomes de la novel·la negra. Famós pel seu personatge, Philip Marlowe, detectiu privat. Va morir en 1959 i les seues novel·les han sigut adaptades a la pantalla gran.

  

![](/media/hwblkhsc/87_c_raymond-chandler_02.jpg) 

*   [](http://www.facebook.com/sharer.php?u=https://aytosagunto.es/va/actualitat/el-cicle-d-exposicions-novembre-negre-presentara-el-llibre-raymond-chandler-in-hollywood-d-al-clark/ "Facebook")
*   [](http://twitter.com/share?url=https://aytosagunto.es/va/actualitat/el-cicle-d-exposicions-novembre-negre-presentara-el-llibre-raymond-chandler-in-hollywood-d-al-clark/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-d-exposicions-novembre-negre-presentara-el-llibre-raymond-chandler-in-hollywood-d-al-clark/ "Linked In")
*   [](mailto:?body=https://aytosagunto.es/va/actualitat/el-cicle-d-exposicions-novembre-negre-presentara-el-llibre-raymond-chandler-in-hollywood-d-al-clark/)